Elipsa paralaxy

Elipsa paralaxy je elipsa, ktorú zdanlivo opíše hviezda pri priemete z rôznych polôh zemskej dráhy za rok na nebeskú sféru. Veľká polos elipsy paralaxy sa rovná paralaxe hviezdy π, t. j, závisí od vzdialenosti hviezdy. Malá polos závisí aj od ekliptikálnej šírky hviezdy (π sin β). Preto pri hviezdach v oblastiach pólov ekliptiky β = 90° prejde elipsa do kružnice a pri ekliptike, kde β = 0, do úsečky veľkosti π. Od aberačnej elipsy sa elipsa paralaxy líši tým, že sú od seba fázovo posunuté o 90° a že elipsa paralaxy na rozdiel od aberačnej elipsy závisí od vzdialenosti hviezdy.

Kategória:Sférická astronómia